
Αριθ. 2030539/3775/0022 (1) 


Αύξηση ανωτάτου ορίου του εφάπαξ βοηθήματος του Ν. 103/75. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1 .Τις διατάξεις της παρ. 3 του άρθρου 13 του Ν. 1384/83 (ΦΕΚ 
106 τ.Α’) «Τροποποίηση και συμπλήρωση της νομοθεσίας του επικουρι¬ 
κού Ταμείου Γερόντων και Ανικάνων Εργατών Μετάλλου και άλλες 
διατάξεις». 

2. Τις διατάξεις των άρθρων 23, 24, 26 και 27 του Ν. 1558/85 
(ΦΕΚ 137 τ.Α’) «Κυβέρνηση και Κυβερνητικά Όργανα». 

3. Τις διατάξεις του Π,Δ/τος 105/88 (ΦΕΚ 46 τ.Α’) «Οργανισμός 
της Γενικής Γραμματείας Κοινωνικών Ασφαλίσεων Υπουργείου 
Υγείας, Πρόνοιας και Κοινωνικών Ασφαλίσεων». 

4. Την 904/30.11.88 Κοινή απόφαση του Πρωθυπουργού και 
Υπουργού Υγείας, Πρόνοιας και Κοινωνικών Ασφαλίσεων «Ανάθεση 
αρμοδιοτήτων στους Υφυπουργούς» (ΦΕΚ 863 τ.Β'). 

5. Τις διατάξεις του άρθρου 7 του Ν. 1275/23.8.82 (ΦΕΚ 100 
τ.Α'), αποφασίζουμε: 


Το ανώτατο όριο του εφάπαξ βοηθήματος του Ν. 103/75, δεν μπο¬ 
ρεί να υπερβεί το ποσό του ενός εκατομμυρίου οκτακόσιων είκοσι οκτώ 
χιλιάδων, διακοσίων δραχμών (1.828.200). 

Η απόφαση αυτή η οποία ισχύει από 1.2.1989 να δημοσιευθεί στην 
Εφημερίδα της Κυβερνήσεως. 

Αθήνα, 10 Απριλίου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Π. ΡΟΥΜΕΛΙΩΤΗΣ Δ. ΤΣΟΒΟΛΑΣ 

Ο ΥΦΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 
-♦- 

Αριθ. 2021721/2442/0022 (2) 

Καθορισμός αποζημίωσης του Προέδρου του ΗΛΠΑΠ. 

• ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 36 παρ. 2 του Ν. 588/77 «περί οργανώ- 
σεως των Αστικών Συγκοινωνιών - Συγκοινωνιών Πρωτεύουσας και 
άλλων τινων διατάξεων». 

2. Τις διατάξεις του άρθρου 6 παρ. 1 του Ν. 1256/82 όπως τροπο¬ 
ποιήθηκε με το άρθρο 33 του Ν. 1326/1983. 

3. Τις διατάξεις του άρθρου 4 του Ν. 849/1978. 

4. Την αριθμ. 97703/8956/29.11.1988 (ΦΕΚ 893/Β/ 
13.12.1988) κοινή απόφασή μας, αποφασίζουμε: 

1. Καθορίζουμε το ύψος της μηνιαίας αποζημίωσης του Προέδρου 
του Δ.Σ. ΗΛΠΑΠ σε εκατόν τριάντα χιλιάδες (130.000) δρχ. και σε 
πέντε χιλιάδες (5.000) δραχμές κατά συνεδρίαση και μέχρι τέσσερις (4) 
συνεδριάσεις το μήνα. 

2. Ανακαλείται η αριθμ. 97703/8956/29.11.1988 απόφασή μας 
κατά το μέρος που αφορά τον καθορισμό των αποδοχών και της αποζη¬ 
μίωσης του Προέδρου του Δ.Σ. ΗΛΠΑΠ. 

3. Η απόφαση αυτή ισχύει από 31.1.1989, ημερομηνία διορισμών 
του Προέδρου του Δ.Σ. ΗΛΠΑΠ με την αριθμ. 19153/31.1.89 από¬ 
φαση (ΦΕΚ 83/Β/7.2.89). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Απριλίου 1989 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΔΗΜ. ΤΣΟΒΟΛΑΣ ΓΙΑΝΝΗΣ ΧΑΡΑΛΑΜΠΟΥΣ 
















ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α3β/οιχ. 5627 (3) 

Τροποποίηση της αρ. Α3β/οιχ. 14137/86 απόφασης «αναμόρφωση 
οργανισμού του Γεν. Νοσ. Αγ. Νικολάου Κρήτης» (ΦΕΚ 21/Β/ 
15.1.87). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1,2,3 και 4 του άρθρου 10 του Ν. 1397/ 
83 «Εθνικό Σύστημα Υγείας» (ΦΕΚ 143/Α/83). 

2. Τις διατάξεις του Π.Δ. 87/86 (ΦΕΚ 32/Α/86) «Ενιαίο πλαίσιο 
οργάνωσης των Νοσοκομείων». 

3. Την αρ. 252/88 απόφαση του Διοικητικού Συμβουλίου του Νο- 
μαρχ. Γεν. Νοσ. Αγ. Νικολάου Κρήτης, αποφασίζουμε: 

'Αρθρο 1 

Η αρ. Α3β/οικ. 14137/86 απόφαση «αναμόρφωση οργανισμού του 
Γεν. Νοσ. Αγ. Νικολάου Κρήτης» (ΦΕΚ 21/Β/87) τροποποιείται και 
συμπληρώνεται όπως παρακάτω: 

Άρθρο 2 

Το άρθρο 13 αντικαθίσταται όπως παρακάτω: 

«Άρθρο 13 

Στελέχωση Διοικητικής Υπηρεσίας 

Η διοικητική Υπηρεσία στελεχώνεται από προσωπικό των παρα¬ 
κάτω κατά κατηγορία κλάδων, σε καθένα από τους οποίους συνιστώ- 
νται οι αντίστοιχα οριζόμενες , θέσεις: 

Α' ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 
Έξη (6) θέσεις 

ΚΛΑΔΟΣ ΠΕ ΔΙΑΙΤΟΛΟΓΩΝ 
Μία (1) θέση 

ΚΛΑΔΟΣ ΠΕ ΠΛΗΡΟΦΟΡΙΚΗΣ 
Μία (1) θέση 

ΚΛΑΔΟΣ ΠΕ ΜΗΧΑΝΙΚΩΝ 
Τρεις (3) θέσεις · 

Ο κλάδος αυτός περιλαμβάνει τις ειδικότητες: Αρχιτεκτόνων Μηχα¬ 
νικών, Πολιτικών - Μηχανικών, Μηχανολόγων - Ηλεκτρολόγων - 
Ηλεκτρονικών Μηχανικών. 

Β’ ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΔΙΟΙΚΗΣΗΣ ΝΟΣΟΚΟΜΕΙΩΝ 
Δύο (2) θέσεις 

ΚΛΑΔΟΣ ΤΕ ΛΟΓΙΣΤΙΚΗΣ 
Δύο (2) θέσεις 

ΚΛΑΔΟΣ ΤΕ ΦΥΣΙΟΘΕΡΑΠΕΥΤΩΝ 
Μία (1) θέση 

ΚΛΑΔΟΣ ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 
Δύο (2) θέσεις 

ΚΛΑΔΟΣ ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ 
Δύο (2) θέσεις 

Ο κλάδος αυτός περιλαμβάνει τις ειδικότητες: Ηλεκτρονικών - Τε¬ 
χνιτών, Υπομηχανικών, Σχεδιαστών. 

ΚΛΑΔΟΣ ΤΕ ΙΑΤΡΙΚΩΝ ΕΡΓΑΣΤΗΡΙΩΝ (ΤΕΧΝΟΛΟΓΩΝ) 
Πέντε (5) θέσεις 

ΚΛΑΔΟΣ ΤΕ ΡΑΔΙΟΛΟΓΙΑΣ ΑΚΤΙΝΟΛΟΓΙΑΣ (ΕΜΦΑΝΙΣΤΩΝ 
- ΧΕΙΡΙΣΤΩΝ) 

Πέντε (5) θέσεις 
Γ’ ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΣ ΛΟΓΙΣΤΙΚΟΣ 
Είκοσι δύο (22) θέσεις 

Ο κλάδος αυτός περιλαμβάνει τις ειδικότητες: Διοικητικού - Λογιστι¬ 
κού, Αποθηκαρίων, Εισπρακτόρων. Το ¥2 των θέσεων του κλάδου αυ¬ 
τού κατανέμεται στις ειδικότητες: 

Διοικητικού - Λογιστικού: Εννέα (9) θέσεις 
Αποθηκαρίων: Μια (1) θέση 
Εισπρακτόρων: Μία (1) θέση 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΔΕ ΔΑΚΤΥΛΟΓΡΑΦΩΝ 


Δύο (2) θέσεις 

ΚΛΑΔΟΣ ΔΕ ΤΗΛΕΦΩΝΗΤΩΝ 
Πέντε (5) θέσεις 
ΚΛΑΔΟΣ ΔΕ ΜΑΓΕΙΡΩΝ 
Τέσσερις (4) θέσεις 
ΚΛΑΔΟΣ ΔΕ ΚΗΠΟΥΡΩΝ 
Μία (1) θέση 

ΚΛΑΔΟΣ ΔΕ ΧΕΙΡΙΣΤΩΝ ΙΑΤΡΙΚΩΝ ΜΗΧΑΝΗΜΑΤΩΝ 
Δύο (2) θέσεις 

ΚΛΑΔΟΣ ΔΕ ΠΑΡΑΣΚΕΥΑΣΤΩΝ 
Δεκατέσσερεις (14) θέσεις 

Οι πέντε (5) θέσεις του κλάδου αυτού πληρούνται κατά τον αριθμό 
που δεν πληρούνται λόγω έλλειψης υποψηφίων οι πέντε (5) θέσεις του 
κλάδου ΤΕ Ιατρικών Εργαστηρίων (Τεχνολόγων). 

ΚΛΑΔΟΣ ΔΕ ΧΕΙΡΙΣΤΩΝ ΕΜΦΑΝΙΣΤΩΝ 
Δεκατρείς (13) θέσεις 

Οι πέντε (5) θέσεις του κλάδου αυτού πληρούνται κατά τον αριθμό 
που δεν πληρούνται λόγω έλλειψης υποψηφίων οι πέντε (5) θέσεις του 
κλάδου ΤΕ Ραδιολογίας - Ακτινολογίας (Χειριστών - Εμφανιστών). 
ΚΛΑΔΟΣ ΔΕ ΤΕΧΝΙΚΟΣ 
Τριάντα μία (31) θέσεις 

Ο κλάδος αυτός περιλαμβάνει τις ειδικότητες: Ηλεκτρονικών - Τε¬ 
χνιτών θερμαστών, Ηλεκτροτεχνιτών, Εργοδηγών, Σχεδιαστών, Μη¬ 
χανοτεχνιτών, Υδραυλικών, Οικοδόμων - Κτιστών, Αμμοκονιαστών, 
Ξυλουργών - Επιπλοποιών Ψυκτικών, Ελαιοχρωματιστών, Σιδηρουρ¬ 
γών, Οξυγονοκολλητών, Κοπτριών - Ραπτριών - Γαζωτριών, Κλιβανι- 
στών - Αποστειρωτών, Κουρέων, Οδηγών αυτοκινήτων και άλλες συ¬ 
ναφείς ειδικότητες: 

- Ηλεκτροτεχνιτών: Τρεις (3) θέσεις 

- Εργοδηγών: Μία (1) θέση 

- Σχεδιαστών: Μία (1) θέση 

- θερμαστών: Τρεις (3) θέσεις 

- Ραπτριών - Κοπτριών - Γαζωτριών: Δύο (2) θέσεις 

- Υδραυλικών: Δύο (2) θέσεις 

- Οδηγών αυτοκινήτων: Τέσσερις (4) θέσεις 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Δ' ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 
Δώδεκα (12) θέσεις 

Ο κλάδος αυτός περιλαμβάνει τις ειδικότητες: Κλητήρων, θυρωρών, 
Ταξινόμων ιματισμού. Το '/ε των θέσεων του κλάδου αυτού κατανέμε- 
ται στις ειδικότητες: 

Κλητήρων: Μία (1) θέση 
θυρωρών: Πέντε (5) θέσεις 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΥΕ ΠΡΟΣΩΠΙΚΟΥ ΕΣΤΙΑΣΗΣ 
Είκοσι επτά (27) θέσεις. 

Ο κλάδος αυτός περιλαμβάνει τις ειδικότητες: Τραπεζοκόμων, Βοη¬ 
θών μαγείρου, Λαντζέρηδων. Το 1/2 των θέσεων του κλάδου αυτού 
κατανέμεται στις ειδικότητες: 

Τραπεζοκόμων: Οκτώ (8) θέσεις 
Βοηθών Μαγείρου: Τρεις (3) θέσεις 
Λαντζέρηδων: Δύο (2) θέσεις 

Η κατανομομή των λοιπών θέσεων στις ειδικότητες γίνεται κάθε 
φορά με την απόφαση προκήρυξης αυτών. 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Σαράντα τρεις (43) θέσεις 

Ο κλάδος αυτός περιλαμβάνει τις ειδικότητες: Καθαριστών - τριών. 
Πλυντών - τριών, Πρεσσαδόρων - Σιδηρωτών - τριών. 

Το 1/2 των θέσεων του κλάδου αυτού κατανέμεται στις ειδικότητες: 
Καθαριστών - τριών: Δεκαέξη (16) θέσεις 
Πλυντών - τριών: Τρεις (3) θέσεις 
Πρεσσαδόρων - Σιδηρωτών - τριών: Δύο (2) θέσεις 
Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΥΕ ΕΡΓΑΤΩΝ 
Δύο (2) θέσεις 

ΚΛΑΔΟΣ ΤΕ ΦΥΛΑΚΩΝ ΝΤΚΤΟΦΤΛΑΚΩΝ 
Τρεις (3) θέσεις 

Ε' ΘΕΣΕΙΣ ΜΕ ΜΙΣΘΟ ΕΝΤΟΛΗΣ 
Μία (1) θέση Δικηγόρου 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 4 Απριλίου 1989*^ 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
—.-+ 

Αριθ. Δ2α/8008 (4) 

Προσωρινή πρόσληψη προσωπικού στο Παρ/μα ΠΙΚΠΑ Σύρου. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 59 του Π.Δ. 410/88 (ΦΕΚ 191/88 
τ.Α’). 

2. Την πράξη του Υπουργού Προεδρίας της Κυβέρνησης αριθ. 213/ 
11.5.87. 

3. Την απόφαση του Διοικητικού Συμβουλίου του ΠΙΚΠΑ αριθ. 8/ 
22.2.89. 

4. Τις επείγουσες και απρόβλεπτες ανάγκες. 

5. Το γεγονός ότι, οι ανάγκες αυτές δεν μπορύν να καλυφθούν από το 
προσωπικό που υπηρετεί η με απόσπαση. 

6. Έγγραφο του ΠΙΚΠΑ αριθ. ΥΔ/3606/1.3.89, αποφασί¬ 
ζουμε: 

Ορίζουμε τον αριθμό του αναγκαιούντος για πρόσληψη προσωπικού, 
στο παρ/μα ΠΙΚΠΑ Σύρου, σε δύο (2) άτομα, ένα (1) για μαγείρισσα 
και ένα (1) για βοηθό Βρεφοκόμου - Παιδοκόμου και εγκρίνουμε την 
απόφαση του Διοικητικού Συμβουλίου του ΠΙΚΠΑ που πάρθηκε στην 
8/22.2.89 συνεδρίασή του για την προσωρινή πρόσληψη, στο παρ/μα 
ΠΙΚΠΑ Σύρου, της Νικολέττας Γιαννάκου ως μαγείρισσας και της 
Καλλιόπης Κουμουτσάκου ως Βοηθού Βρεφοκόμου - Παιδοκόμου για 
χρονικό διάστημα μέχρι οκτώ (8) μήνες, με σχέση εργασίας ιδιωτικού 
δικαίου ορισμένου χρόνου, με τον όρο ότι έχει προβλεφθεί σχετική πί¬ 
στωση στον προϋπολογισμό του ΠΙΚΠΑ, για την κάλυψη απρόβλεπτων 
και επειγουσών αναγκών του ΠΙΚΠΑ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 


Τρόπος εξόφλησης εισφορών των ασφαλισμένων στο Ταμείο Αρωγής 
Προσωπικού των Υπηρεσιών Υπουργείου Δικαιοσύνης δικαστικών 
λειτουργών, στους οποίους χορηγείται ειδική κανονική άδεια άνευ 
αποδοχών της παρ. 6 του άρθρου 44 του Ν. 1756/88. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 


Έχοντας υπόψη: 

1. Τις διατάξεις της παρ. 6 του άρθρου 44 του Ν. 1756/88 (ΦΕΚ 
35/26.2.88, τ.Α·). 

2. Τα άρθρα 23, παρ. 1 στοιχ. στ' και 24 παρ. 1 και παρ. 2 στοιχ. γ’, 
26 παρ. 1 και 27 παρ. 1 στοιχ. δ' του Ν. 1558/1985 (ΦΕΚ 137/ 
26.7.85, τ.Α'). 

3. Τις διατάξεις του Π.Δ/τος 105/88 (ΦΕΚ 46/15.3.88, τ.Α'). 

4. Την αριθ. 904/30.11.88 κοινή απόφαση του Πρωθυπουργού και 
του Υπουργού Υγείας, Πρόνοιας και Κοιν. Ασφαλίσεων (ΦΕΚ 863/ 
30.11.88, τ.Β'). 

5. Τη γνώμη του Δ.Σ, του Ταμείου Αρωγής Προσωπικού των Υπη¬ 
ρεσιών Υπουργείου Δικαιοσύνης που διατυπώθηκε στην από 
27.1.1988 συνεδρίασή του, αποφασίζουμε: 

Οι ασφαλισμένοι στο Ταμείο Αρωγής Προσωπικού των Υπηρεσιών 
Υπουργείου Δικαιοσύνης δικαστικοί λειτουργοί, στους οποίους χορηγεί¬ 
ται ειδική κανονική άδεια άνευ αποδοχών, σύμφωνα με την παρ. 6 του 
άρθρου 44 του Ν. 1756/88 είναι δυνατό να καταβάλλουν το ποσό της 
μηνιαίας εισφοράς που οφείλουν προς το Ταμείο Αρωγής Προσωπικού 
των Υπηρεσιών Υπουργείου Δικαιοσύνης, με τους παρακάτω τρόπους: 


α) Κάθε μήνα από εξουσιοδοτημένα από τους υπόχρεους πρόσωπα 
στο Ταμείο Αρωγής Προσωπικού των Υπηρεσιών Υπουργείου Δικαιο¬ 
σύνης ή στα κατά τόπους Υποκαταστήματα της Εθνικής Τράπεζας της 
Ελλάδος και για όσο χρόνο διαρκεί η ειδική κανονική άδειά τους. 

β) Με την επάνοδό τους στην οργανική θέση που κατείχαν με την κα¬ 
ταβολή των οφειλόμενων ασφαλιστικών εισφορών αυξημένων με το νό¬ 
μιμο επιτόκιο κατά το χρόνο καταβολής σύμφωνα με την παρ. 1 του άρ¬ 
θρου 11 του Β.Δ/τος «περί ιδρύσεως Ταμείου Αρωγής Προσωπικού 
των Υπηρεσιών Υπουργείου Δικαιοσύνης» (ΦΕΚ 289/28.11.1956, 
τ.Α'). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Απριλίου 1989 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 

-φ- 

Αριθ. 124/819 (6) 

Αύξηση των καταβαλλόμενων από το Ταμείο Επικουρικής Ασφαλίσεως 
Προσωπικού Εταιρειών Πετρελαιοειδών, συντάξεων. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ 4577/66 (ΦΕΚ 
230/Α/1966). 

2. Τις διατάξεις των άρθρων 23 παρ. 1 εδ. στ' 24, παρ. 1 και παρ. 2 
εδ. γ’, 26 παρ. 1 και 27 παρ. 1 εδ. δ' του Ν. 1558/85 (ΦΕΚ 137/Α/ 
1985). 

3. Τις διατάξεις του Π.Δ/τος 105/88 (ΦΕΚ 46/Α/15.3.88). 

4. Τις διατάξεις του άρθρου 7 του Ν. 1275/1982 (ΦΕΚ 100/Α/ 
82). 

5. Την 904/30.11.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοιν. Ασφαλίσεων (ΦΕΚ 863/Β/ 
30.11.88). 

6. Την πρόταση του Δ.Σ. του Ταμείου Επικουρικής Ασφάλισης Προ¬ 
σωπικού Εταιρειών Πετρελαιοειδών που έχει διαμορφωθεί κατά την 
3535/7/1.3.89 συνεδρίασή του, αποφασίζουμε: 

Αυξάνονται από 1.12.1988 οι καταβαλλόμενες από το Ταμείο Επι¬ 
κουρικής Ασφαλίσεως Προσωπικού Εταιρειών Πετρελαιοειδών συντά¬ 
ξεις όπως και τα κατώτατα όρια αυτών, στους συνταξιούχους των 
οποίων η έναρξη συνταξιοδότησης εμπίπτει στο μέχρι 30.11.88 χρο¬ 
νικό διάστημα, ως εξής: 

α) Κατά 1.000 δρχ. οι συντάξεις λόγω γήρατος και αναπηρίας μέχρι 
του ποσού των 22.000 δρχ. 

Για τα ποσά σύνταξης από 22.001 μέχρι 23.000 καταβάλλεται η 
διαφορά μέχρι την συμπλήρωση των 23.000 δρχ. 

β) Κατά 800 δρχ. οι συντάξεις λόγω θανάτου μέχρι του ποσού των 
22.200 δρχ. 

Για τα ποσά σύνταξης από 22.201 μέχρι 23.000 δρχ. καταβάλλεται 
η διαφορά μέχρι την συμπλήρωση των 23.000 δρχ. 

γ) Τα κατώτατα όρια σύνταξης, των συνταξιούχων των οποίων η 
έναρξη συνταξιοδότησης εμπίπτει στο από 1.12.88 και εφεξής χρονικό 
διάστημα, ορίζονται από την 124/645/31.3.88 (ΦΕΚ 209/Β/ 
20.4.68) απόφαση του Υφυπουργού Υγείας, Πρόνοιας και Κοιν. Ασφα¬ 
λίσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Απριλίου 1989 


Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 
-♦—- 


Αριθ. Φ.136 12/Β2/842 (7) 

Ανάθεση έργου με μίσθωση σε (2) δύο Μουσικολόγους στο Ιόνιο Παν/ 

μιο. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒ/ΣΗΣ ΚΑΙ ΥΠΕΠΘ 

Έχοντας υπόψη: 

1. Τις διατάξεις του άρθρου 15 του ν. 1735/87 και των άρθρων 
681 και επ. του Αστικού Κώδικα. 

2. Τις διατάξεις του άρθρου 59 του Κωδ. Π.Δ. 410/88 ΦΕΚ 191 
τ.Α. 


2666 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τα έγγραφα του Ιονίου Παν/μίου 1400/3.2.89 χαι 1555/ 
21.2.89, αποφασίζουμε: 

Καθορίζουμε τον αριθμό των προσώπων που μπορεί το Ιόνιο Παν/ 
μιο να αναθέσει έργο με μίσθωση σε δύο (2) μουσικολόγους προκειμένου 
να αναλάβουν την κατάρτιση προγράμματος για την ίδρυση τμήματος 
Μουσικών Σπουδών στο παραπάνω Πανεπιστήμιο, έναντι συνολικής 
αμοιβής 300.000 δρχ. για τον καθένα και για χρονικό διάστημα τριών 
(3) μηνών. 

Για τους μουσικολόγους αυτούς ορίζονται τα ακόλουθα προσόντα: 
Ένας (1) ΠΕ με γνώσεις Βυζαντινής Μουσικής ανώτερης θεωρίας 
και με πολυετή πείρα ως καθηγητής. 

Ένας (1) ΔΕ πτυχιούχος Ωδείου με αποδεδειγμένη Μουσική εμπει- 
ΡΚρία σε Ιδρύματα ημεδαπής ή αλλοδαπής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Απριλίου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΟΝ 

ΑΝ. ΠΕΠΟΝΗΣ ΓΙΩΡΓΟΣ ΠΑΠΑΝΔΡΕΟΥ 

- 4 -- 

Αριθ. Ε5/1611 (8) 

Τροποποίηση της Ε5/1425/6.3.86 (ΦΕΚ 113/Β/86) κοινής Από¬ 
φασης των Υπουργών Εθνικής Παιδείας και θρησκευμάτων και 
Εμπορίου. ( 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΕΜΠΟΡΙΟΥ 

Έχοντας υπόφη: 

1. Την κοινή απόφασή μας με αριθμό Ε5/1425/6.3.89 που δημο- 
σιεύθηκε στο ΦΕΚ 113/8.3.86 Τ.Β'. 

2. Την Κοινή απόφαση του Πρωθυπουργού και Υπουργού Εθν. Παι¬ 
δείας και Θρησκευμάτων με αριθμό Η/186/11.1.1989 (ΦΕΚ 12/Β/ 
11.1.89). 

3. Την ανάγκη τροποποίησης της προαναφερόμενης κοινής μας από¬ 
φασης σύμφωνα με την υπόδειξη των ΝΑΥΠΗΓΕΙΩΝ ΕΛΕΥΣΙΝΑΣ, 
ώστε η πρακτική άσκηση στο επάγγελμα των σπουδαστών ΤΕΙ που 
ασχολούνται στις υπηρεσίες των Ν.Ε., να γίνει περισσότερο αποτελε¬ 
σματική. 

4. Την αριθ. Β3 139/16.2.87 απόφαση του Πρωθυπουργού και του 
Υπουργού Εμπορίου «ανάθεση αρμοδιοτήτων στον Υφυπουργό Εμπο¬ 
ρίου, αποφασίζουμε: 

1. Τροποποιούμε την περίπτωση β της παραγράφου 3 της Ε5/ 
1425/6.3.86 κοινής απόφασής μας ως εξής: 

β. Ναυπηγεία Ελευσίνας 22 θέσεις. 

11 θέσεις σπουδαστών τμ. Ναυπηγικής 
4 θέσεις σπουδαστών τμ. Μηχανολογίας 
3 θέσεις σπουδαστών τμ. Στελεχών Διοίκησης 
2 θέσεις σπουδαστών τμ. Λογιστικής 
1 θέσεις σπουδαστών τμ. Ηλεκτρολογίας 
1 θέσεις σπουδαστών τμ. Ηλεκτρονικής 

2. Η παρούσα να δημοσιευθεί στην Εφημερίδα της Κυβερνήσεως. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΕΜΠΟΡΙΟΥ 

ΦΙΛ. ΠΕΤΣΑΛΝΙΚΟΣ Γ. ΔΑΣΚΑΛΑΚΗΣ 

- ♦ - 

Αριθ. Ε5/1610 19) 

Πρακτική άσκηση στο επάγγελμα σπουδαστών ΤΕΙ. 

ΟΙ ΥΠΟΥΡΓΟΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ ΚΑΙ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 12 του Ν. 1351/83 «εισαγωγή σπουδα¬ 
στών στην Τριτοβάθμια Εκπαίδευση και άλλες διατάξεις». 

2. Τις διατάξεις του Π,Δ. 174/85 (ΦΕΚ 59/Α/85) «Άσκηση στο 
επάγγελμα των σπουδαστών των ΤΕΙ». 

3. Την ανάγκη της εκπαίδευσης και πρακτικής άσκησης των σπου¬ 


δαστών της Τριτοβάθμιας τεχνολογικής Εκπαίδευσης προκειμένου ν’ 
αποκτήσουν την απαιτούμενη επαγγελματική εμπειρία. 

4. Την Ε5/1258/86 (ΦΕΚ 133/Β/86) κοινή απόφαση περί «Ορι¬ 
σμού αποζημίωσης των ασκούμενων σπουδαστών ΤΕΙ στο δημόσιο το¬ 
μέα». 

5. Το με αριθμό πρωτοκόλλου 34406/7/22.11.88 έγγραφο του 
Ταχυδρομικού Ταμιευτηρίου. 

6. Την Η/186/11.1.1989 (ΦΕΚ 12/Β/11.1.89) απόφαση «περί 
ανάθεσης αρμοδιοτήτων Υπουργού Εθν. Παιδείας και θρησκευμάτων 
στους Υφυπουργούς ΥΠΕΠΘ», αποφασίζουμε: 

1. Καθορίζουμε τον αριθμό των θέσεων πρακτικής άσκησης σπουδα¬ 
στών ΤΕΙ που θα απασχολούνται στις υπηρεσίες του ταχυδρομικού Τα¬ 
μιευτηρίου σε εκατό πενήντα (150). 

2. Οι αποζημιώσεις και οι ασφαλιστικές εισφορές των ασκουμένων 
σπουδαστών θα βαρύνουν τον προϋπολογισμό του ταχυδρομικού Τα- 
ΡΚμιευτηρίου. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 12 Απριλίου 1989 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΜΕΤΑΦΟΡΩΝ ΚΑΙ 

ΚΑΙ ΘΡΗΣΚΕΥΜΑΤΩΝ ΦΙΛ. ΠΕΤΣΑΛΝΙΚΟΣ 

Γ. ΧΑΡΑΛΑΜΠΟΥΣ 

-♦- 

Αριθ. Ε5/1609 (10) 

Πρακτική άσκηση σπουδαστών Τ.Ε.Ι. στο επάγγελμα. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12,.παράγρ. 1 εδάφιο δ. του Ν. 
1351/83 «Εισαγωγή σπουδαστών στην τριτοβάθμια Εκπαίδευση και 
άλλες διατάξεις». 

2. Τις διατάξεις του Π.Δ. 174/85 «Άσκηση στο επάγγελμα των 
σπουδαστών των Τ.Ε.Ι.». 

3. Την ανάγκη της εκπαίδευσης και πρακτικής άσκησης στο επάγ¬ 
γελμα των σπουδαστών της Τριτοβάθμιας Τεχνολογικής Εκπαίδευσης, 
προκειμένου ν’ αποκτήσουν την απαιτούμενη επαγγελματική εμπειρία. 

4. Τις αποφάσεις μας Ε5/1852/86, Ε5/3564/86, Ε5/4557/86, 
Ε5/5636/86, Ε5/6985/86, Ε5/7596/86, Ε5/8426/86, Ε5/ 
1033/87, Ε5/1773/87, Ε5/2880/87, Ε5/4620/87, Ε5/5306/ 

87, Ε5/5707/87, Ε5/6334/87, Ε56939/87, Ε5/2016/87, Ε5/ 
7882/87, Ε5/8738/87, Ε5/214/88, Ε5/1401/88, Ε5/1819/ 

88, Ε5/2420/88, Ε5/3141/88, Ε5/3532/88, Ε5/4998/88, 
Ε5/53 75/88 και Ε5/6133/88. 

5. Τις σχετικές ανάγκες του Τ.Ε.Ι. Αθήνας και του Ι.Τ.Ε. 

6. Το Ε5/629/4.2.87 έγγραφο του Τμήματος Οικονομικών Υπο¬ 
θέσεων της Ε.Υ./Τ.Ε.Ι. 

7. Την Η/186/11.1.89 (ΦΕΚ 12/τ.Β·/11.1.89) απόφαση του 
Υπουργού Εθνικής Παιδείας και θρησκευμάτων «περί ανάθεσης αρμο¬ 
διοτήτων στους Υφυπουργούς Εθνικής Παιδείας και Θρησκευμάτων», 
αποφασίζουμε: 

1. Καθορίζουμε τον αριθμό των θέσεων πρακτικής άσκησης σπουδα¬ 
στών Τ.Ε.Ι., που θα απασχοληθούν στην Κεντρική Υπηρεσία του 
ΥΠΕΠΘ και στο Ι.Τ.Ε., από 1.4.89, πέραν εκείνων που αναφέρονται 
στις αποφάσεις μας της παραγράφου (4) της παρούσας απόφασης σε: 

- 3 θέσεις πρακτικής άσκησης για σπουδαστές του Τμήματος Πλη¬ 
ροφορικής του Τ.Ε.Ι. Αθήνας στην κεντρική Υπηρεσία του ΥΠΕΠΘ. 

- 2 θέσεις πρακτικής άσκησης για σπουδαστές του Τμήματος Πλη¬ 
ροφορικής του Τ.Ε.Ι. Αθήνας στο Ι.Τ.Ε. 

2. Οι αποζημιώσεις και ασφαλιστικές εισφορές των ασκούμενων 
σπουδαστών θα βαρύνουν τις πιστώσεις του Κ.Α. 5341 του φορέα 19- 
500 του ΥΠΕΠΘ. 

3. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Απριλίου 1989 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Φ. ΠΕΤΣΑΛΝΙΚΟΣ 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

ΑΓΟΡΑΝΟΜΙΚΗ ΔΙΑΤΑΞΗ ΤΠ’ ΑΡΙΘ. 20 
Αριθ. Φ/1978 (11) 

Μέθοδοι δειγματοληψίας για τον έλεγχο του διατηρημένου γάλακτος. 

Ο ΥΠΟΥΡΓΟΣ ΕΜΠΟΡΙΟΥ 

X_^ 

Έχοντοις υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Τον Ν. 1338/83 «Εφαρμογή του Κοινοτικού Δικαίου», όπως τρο¬ 
ποποιήθηκε και συμπληρώθηκε μεταγενεστέρως και ιδιαίτερα το άρθρο 
1 παρ. 1 και 3 αυτού. 

3. Το Π.Δ. 397/88 «Περί Οργανισμού του Υπουργείου Εμπορίου». 

4. Το Ν.Δ. 136/46 «Περί Αγορανομικού Κώδικος» όπως τροποποι¬ 
ήθηκε και συμπληρώθηκε μεταγενεστέρως, και ιδιαίτερα το άρθρο 1 αυ¬ 
τού. 

5. Την κωδικοποιημένη 72/77 ΑΔ. 

6· Την οινάγκη προσαρμογής της Ελληνικής Νομοθεσίας προς την 
87/524/ΕΟΚ Οδηγία (Ε 306/1987, σελ. 24), αποφασίζουμε: 

Άρθρο 1 

Στην 72/77 ΑΔ προστίθεται άρθρο 530β που έχει ως εξής: 

«Άρθρο 530β 

ΜΕΘΟΔΟΙ ΔΕΙΓΜΑΤΟΛΗΨΙΑΣ ΓΙΑ ΤΟΝ ΕΛΕΓΧΟ ΟΡΙΣΜΕ¬ 
ΝΩΝ ΔΙΑΤΗΡΗΜΕΝΩΝ ΕΙΔΩΝ ΓΑΛΑΚΤΟΣ, ΜΕΡΙΚΩΣ Ή ΟΛΙ¬ 
ΚΟΣ ΑΦΥΔΑΤΩΜΕΝΩΝ ΠΡΟΟΡΙΖΟΜΕΝΩΝ ΓΙΑ ΑΝΘΡΩΠΙΝΗ 
ΚΑΤΑΝΑΛΩΣΗ, ΜΕ ΣΚΟΠΟ ΤΗ ΧΗΜΙΚΗ ΤΟΥΣ ΑΝΑΛΥΣΗ. 

1. ΓΕΝΙΚΕΣ ΔΙΑΤΑΞΕΙΣ 

1. Διοικητικές Διατάξεις 

1.1. Προσωπικό. 

Η δειγματοληψία εκτελείται από εντεταλμένα όργανα κατά τις δια¬ 
τάξεις του ισχύοντος αγορανομικού κώδικα. 

1.2. Σφράγιση και επισήμανση των δειγμάτων. 

Κάθε επίσημο δείγμα σφραγίζεται και επισημαίνεται στον τόπο της 
δειγματοληψίας, σύμφωνα με τις διατάξεις του ισχύοντος αγορανομικού 
κώδικα και του κώδικα τροφίμων. 

1.3. Παρασκευή ισοδυνάμων δειγμάτων. 

Λαμβάνονται ταυτοχρόνως για ανάλυση δύο τουλάχιστον ισοδύναμα 
δείγματα. Υπό την επιφύλαξη των διατάξεων που θα καθοριστούν σε 
κοινοτικό επίπεδο, ο αριθμός των λαμβανομένων δειγμάτων διέπεται · 
από τις διατάξεις του ισχύοντος αγορανομικού κώδικα. 

Τα δείγματα αποστέλλονται στο εργαστήριο το ταχύτετο δυνατόν 
μετά την δειγματοληψία.. 

1.4. Πρωτόκολλο δειγματοληψίας. 

Τα δείγματα συνοδεύονται από πρωτόκολλο δειγματοληψίας που συ- 
ντάσσεται σύμφωνα με τις διατάξεις του ισχύοντος αγορανομικού κώ¬ 
δικα και κώδικα τροφίμων. 

2. Όργανα δειγματοληψίας. 

Χαρακτηριστικά. 

Τα όργανα δειγματοληψίας δεν πρέπει να επιφέρουν στο δείγμα μετα¬ 
βολές δυνάμενες να αλλοιώσουν το αποτελέσματα των προς εκτέλεση 
αναλύσεων. Τα όργανα αυτά πρέπει να είναι ικανοποιητικώς ανθεκτικής 
κατασκευής για να αποφεύγεται κάθε χρήση που μπορεί να οδηγήσει σε 
εσφαλμένα αποτελέσματα. Η χρησιμοποίηση εξοπλισμού στο ανοξεί¬ 
δωτο χάλυβα συνιστάται. Όλες οι επιφάνειες πρέπει να είναι λείες και 
χωρίς ρωγμές και όλες οι γωνίες στρογγυλεμένες. Τα όργανα δειγμα¬ 
τοληψίας πρέπει να ανταποκρίνονται στις προδιαγραφές που έχουν κα¬ 
θοριστεί για κάθε προϊόν από το οποίο πρόκειται να γίνει δειγματολη¬ 
ψία. 

3. Δοχεία δειγμάτων 

Χαρακτηριστικά 

Η φύση και η κατασκευή των δοχείων στα οποία θα τοποθετηθούν τα 
δείγματα καθώς και τα συστήματα κλεισίματός τους πρέπει να προστα¬ 
τεύουν κατάλληλα το δείγμα και να προλαμβάνουν κάθε μεταβολή του 
που θα μπορούσε να επηρεάσει τα αποτελέσματα των αναλύσεων ή των 
εξετάσεων. Μεταξύ των κατάλληλων υλικών αναφέρδνται το γυαλί, και 
ένας ορισμένος αριθμός μετάλλων και πλαστικών υλών. Τα δοχεία πρέ¬ 
πει, κατά προτίμηση, να είναι αδιαφανή. Στην (αντίθετη περίπτωση τα 
πλήρη με το δείγμα δοχεία πρέπει να φυλάσσονται σε σκοτεινό μέρος. 

Τα δοχεία και τα συστήματα με τα οποία κλείνουν πρέπει να είναι κα¬ 
θαρά και ξηρά. Το σχήμα και η χωρητικότητα των δοχείων πρέπει να 
ανταποκρίνονται στους κανόνες που έχουν καθοριστεί για το προϊόν από 
το οποίο θα ληφθούν δείγματα. 


Είναι δυνατόν να χρησιμοποιηθούν πλαστικά δοχεία μίας χρήσης, 
φύλλα αλουμινίου ή κατάλληλες πλαστικές σακκούλες, με τα ανάλογα 
συστήματα κλεισίματος. 

Τα δοχεία, με εξαίρεση τις πλαστικές σακκούλες, πρέπει να κλείνουν 
ερμητικά είτε με τη βοήθεια κατάλληλου πώματος, είτε με κοχλιωτό 
σκέπασμα από μέταλλο ή πλαστικό υλικό, εφοδιασμένο,.αν χρειάζεται, 
με πλαστικό στεγανοποιητικό δακτύλιο, αδιάλυτο μη απορροφητικό και 
αδιαπέραστο από τα λίπη. Επίσης τα δοχεία αυτά δεν θα πρέπει να αλ¬ 
λοιώσουν την οσμή, τη γεύση τις ιδιότητες ή τη σύσταση του δείγματος. 

Στην περίπτωση χρήσεως πωμάτων αυτά πρέπει να έχουν κατα¬ 
σκευαστεί ή επικαλυφθεί με μη απορροφητικά και άοσμα υλικά. 

4. Τεχνική δειγματοληψία 

Το δοχείο που περιέχει το δείγμα πρέπει να κλείνεται αμέσως μετά τη 
δειγματοληψία. 

5. Διατήρηση και αποθήκευση των δειγμάτων 

Οι αυνιστώμενες θερμοκρασίες διατηρήσεως των δειγμάτων των δια¬ 
φόρων προϊόντων προ της μεταφοράς αυτών, δεν πρέπει να υπερβαίνουν 
τους 25 °0. 

Διάρκεια και θερμοκρασία διατηρήσεως δεν πρέπει να εξετάζονται 
ανεξάρτητα αλλά σε συνδυασμό μεταξύ τους. 

6. Μεταφορά δειγμάτων 

Τα δείγματα αποστέλλονται στο εργαστήριο που έχει αναλάβει την 
εκτέλεση των δοκιμασιών, όσο το δυνατόν συντομότερο (κατά προτί¬ 
μηση εντός 24 ωρών από τη λήψη). Κατά τη μεταφορά λαμβάνεται μέ¬ 
ριμνα για την αποφυγή κάθε προσβολής από ξένες οσμές και κάθε έκθε¬ 
σης σε άμεσο ηλιακό φως ή θερμοκρασίες ανώτερες των 25 “Έ. 

II. Μέθοδος 1: ΔΕΙΓΜΑΤΟΛΗΨΙΑ ΕΙΔΩΝ ΓΑΛΑΤΟΣ ΜΕΡΙΚΩΣ 
ΑΦΥΔΑΤΩΜΕΝΩΝ 

1. Πεδίο εφαρμογής 

Η παρούσα μέθοδος επιτρέπει τη λήψη δειγμάτων για χημική ανά¬ 
λυση των κάτωθι ειδών γάλατος: 

- γάιλα συμπυκνωμένο ή γάλα συμπυκνωμένο μη ζαχαρούχο ή πλή¬ 
ρες γάλα συμπυκνωμένο* 

- γάλα αποβουτυρωμένο συμπυκνωμένο ή γάλα αποβουτυρωμένο 
συμπυκνωμένο μη ζαχαρούχο* 

- γάλα μερικώς αποβουτυρωμένο συμπυκνωμένο ή γάλα μερικώς 
αποβουτυρωμένο συμπυκνωμένο μη ζαχαρούχο* 

- γάλα συμπυκνωμένο πλούσιο σε λιπαρές ύλες ή γάιλα συμπυκνω¬ 
μένο πλούσιο σε λιπαρές ύλες μη ζαχαρούχο* 

- γάιλα συμπυκνωμένο ζαχαρούχο ή γάιλα πλήρες συμπυκνωμένο ζα¬ 
χαρούχο* 

- γάλα αποβουτυρωμένο συμπυκνωμένο ζαχαρούχο* 

- γάιλα μερικώς αποβουτυρωμένο συμπυκνωμένο ζαχαρούχο. 

2. Όργανα 

2.1. Γενικές παρατηρήσεις 

Βλέπε κεφάλαιο 2 των γενικών διατάξεων. 

2.2. Δάρτες και αναδευτήρες 

Οι δάρτες ή αναδευτήρες για την ανάμιξη υγρών χύμα πρέπει να 
έχουν κατάλληλου μεγέθους επιφάινεια ώστε να επιτυγχάνεται ικανοποι¬ 
ητική ανατάραξη του προϊόντος χωρίς να (αναπτύσσεται ταγγή γεύση. 
Δεδομένου ότι διαφέρουν τα σχήματα και τα μεγέθη των δοχείων, δεν 
συνιστάται ειδικός τύπος δαρτών γενικής χρήσης πρέπει όμως να είναι 
σχεδιασμένοι με τρόπο που να αποτρέπει, κατά την ανάδευση, την ξέση 
της εσωτερικής επιφάινειας των δοχείων που περιέχουν τα προϊόντα. 

Το κατάλληλο υλικό έχει ήδη καθορισθεί στο κεφάλαιο 2 των γενι¬ 
κών διατάιξεων. 

Ένας τύπος δάρτη, που θεωρείται κατάλληλος για την ανάμιξη 
υγρών σε κάδους ή σε δοχεία, έχει τη μορφή του σχήματος 1 και τις 
ακόλουθες διαστάσεις: δίσκος διαμέτρου ΙδΟιηΓΠ, με έξι οπές διαμέτρου 
12,5ιηιη, διατεταγμένες σε περιφέρεια κύκλου διαμέτρου ΙΟΟιηιη, στε¬ 
ρεωμένος στο κέντρο του σε ράβδο μεταλλική, της οποίας το άλλο άκρο 
σχηματίζει λαβή. Το μήκος της ράβδου, μαζί με τη λαβή, είναι περίπου 
1 μέτρο. 

Ένας δάρτης κατάλληλος για χρήση σε μικρές δεξαμενές έχει τις 
ακόλουθες διαστάσεις κατά προσέγγιση (σχ. 2): ράβδος μήκους τουλά¬ 
χιστον 2 μέτρων, στην οποία έχει προσαρμοστεί δίσκος διαμέτρου 
300ιηπι, με δώδεκα οπές διαμέτρου 30 πηπ, διατεταγμένες, σε περιφέ¬ 
ρεια κύκλου διαμέτρου 230 ιτιπι. 

Για την ανάμιξη του περιεχομένου μεγάλων δοχείων, συνιστάται μη¬ 
χανική ανάδευση, ή ανάδευση με καθαρό συμπιεσμένο αέρα. Θα πρέπει 
να χρησιμοποιείται η χαμηλότερη δυνατή πίεση και ο χαμηλότερος δυ¬ 
νατός όγκος ώστε να αποφεύγεται η «ανάπτυξη ταγγής γεύσης. 

Σημείωση: Κάθε φορά που, σύμφωνα με τις διατάξεις αυτές, απαιτεί¬ 
ται η χρησιμοποίηση καθαρού συμπιεσμένου αέρα, είναι αναγκαίο να 
χρησιμοποιείται συμπιεσμένος αέρας απαλλαγμένος από κάθε· ρομα¬ 
ντική ύλη (συμπεριλαμβανομένων των ελαίων, του νερού και της σκό¬ 
νης)· 

2.3 Αναδευτήρας 

Ο αναδευτήρας φέρει πλατειά λεπίδα, έχει μήκος αρκετό να φθάνει 
στον πυθμένα του δοχείου, που περιέχει το προϊόν και, κατά προτίμηση, 
η μία πλευρά του έχει σχήμα που να ακολουθεί το τοίχωμα του δοχείου 
(βλ. σχ. 3). 

2.4 κουτάλες 

Στο σχήμα 4 απεικονίζεται κουτάλα με κατάλληλο σχήμα και μέγε¬ 
θος για τη συλλογή του δείγματος. Η κουτάλα πρέπει να διαθέτει ανθε¬ 
κτική λαβή μήκους τουλάχιστον 150πιπι, και η χωρητικότητά της να 
είναι τουλάχιστον 50πι1. Είναι προτιμότερο η λαβή της να είναι κυρτή. 
Το κωνικό σχήμα του κυπελλοειδούς μέρους της κουτάλας επιτρέπει 
την επάλληλη τοποθέτηση των οργάνων, όταν δεν χρησιμοποιούνται. 
Είναι δυνατόν να χρησιμοποιηθεί, εναλλακτικά, άλλη κουτάλα ανάλο¬ 
γης χωρητικότητας που έχει παράλληλες πλευρές βαθμολογημένες σε 5 
ίσα διαστήματα ώστε να διευκολύνεται η αναλογική δειγματοληψία από 
προϊόν που περιέχεται σε περισσότερα από ένα δοχεία. 

2.5 Ράβδος 

Κυκλικής διατομής, μήκους περίπου Ιπιπι, και διαμέτρου 35πιιη. 

2.6 Λοχεία 

Για τη συλλογή επιμέρους δειγμάτων, χωρητικότητας 5 λίτρων, ευ- 
ρύστομα. 

2.7 Κουτάλι ή σπάτουλα 

Με πλατειά κοίλη υποδοχή ή λεπίδα. 

2.8 Δοχεία δειγμάτων 

Βλέπε Κεφάλαιο 3 των γενικών διατάξεων. 

3. Τρόπος εργασίας. 

3.1 Δειγματοληψία γάλατος μερικώς αφυδατωμένου, μη ζαχαρού¬ 
χου 

Λαμβάνεται δείγμα τουλάχιστον 200 β. 

3.1.1 Ανακινείται επιμελώς το προϊόν με τη βοήθεια δάρτη ή ανα¬ 
δευτήρα ή με μηχανική ανάδευση ή με μετάγγιση από δοχείο σε δοχείο 
ή με χρήση καθαρού συμπιεσμένου αέρα (βλ. σημείωση 2.2), μέχρι να 
ομογενοποιηθεί ικανοποιητικά. 

Το δείγμα λαμβάνεται αμέσως μετά την ανάμιξη με τη βοήθεια κου¬ 
τάλας. Αν η ομογενοποίηση παρουσιάζει δυσκολίες, λαμβάνονται δείγ¬ 
ματα από διάφορα σημεία του δοχείου που περιέχει το προϊόν, μέχρι τε¬ 
λικής ποσότητας τουλάχιστον 200 β. (Στην ετικέττα του δείγματος και 
στο συνοδευτικό πρωτόκολλο δειγματοληψίας σημειώνεται αν το δείγμα 
αποτελεί μίγμα επιμέρους δειγμάτων). 

3.1.2 Δειγματοληψία προϊόντων προσυσκευασμένα σε μικρά δοχεία 
για λιανική πώληση 

Μία άθικτη κλειστή προσυσκευασία μπορεί να αποτελέσει δείγμα. 
Λαμβάνονται μία ή περισσότερες προσυσκευασίες με τα ίδια χαρακτηρι¬ 
στικά αναφοράς, μέχρι να σχηματίσει δείγμα τουλάχιστον 200 β. 

3.2 Δειγματοληψία γάλατος μερικώς αφυδατωμένου, ζαχαρούχου 

3.2.1 Γενικά 

Η δειγματοληψία από δοχεία που περιέχουν χύμα μερικώς αφυδα¬ 
τωμένο ζαχαρούχο γάλα μπορεί να παρουσιάσει μεγάλες δυσκολίες, 
ιδίως όταν το προϊόν δεν είναι ομογενές ή είναι πολύ πηκτό. Προβλή¬ 
ματα στη δειγματοληψία, μπορεί να προκύψουν επίσης από την παρου¬ 
σία μεγάλων κρυστάλλων σακχαρόζης ή γαλακτόζης ή από την κατα¬ 
βύθιση διαφόρων αλάτων, που είναι πιθανόν να εμφανιστούν σε όλη τη 
μάζα του προϊόντος ή να προσκολληθούν στα τοιχώματα ή από την πα¬ 
ρουσία θρόμβων. Οι καταστάσεις αυτές διαπιστώνονται όταν μετά την 
εισαγωγή ράβδου δειγματοληψίας μέσα στο δοχείο που περιέχει το προ¬ 
ϊόν αυτή ανασύρεται αφού περάσει από όσο το δυνατόν μεγαλύτερη ζώνη 
του δοχείου. Εάν το μέγεθος των κρυστάλλων των σακχάρων δεν υπερ¬ 
βαίνει τα 6π»πι, δεν θα πρέπει να προκύψουν δυσκολίες στη δειγματολη¬ 
ψία, εξαιτίας τους. Όταν το προϊόν δεν είναι ομογενές, το στοιχείο αυτό 
σημειώνεται στην ετικέττα του δείγματος καθώς και στο συνοδευτικό 
πρωτόκολλο δειγματοληψίας δεδομένου ότι το ζαχαρούχο συμπυκνω¬ 
μένο γάλα αποθηκεύεται συχνά σε θερμοκρασία περιβάλλοντος, συνι- 
στάται το προϊόν να φέρεται σε θερμοκρασία τουλάχιστον 20°0 προκει- 
μένου να ληφθεί αντιπροσωπευτικό δείγμα. 

3.2.2 Τρόπος εργασίας 

Λαμβάνεται δείγμα τουλάχιστον 200 β. 

- Ανοικτά δοχεία 


Αφαιρείται το ένα άκρο του δοχείου, που έχει προηγουμένως καθαρι¬ 
στεί και ξηρανθεί με επιμέλεια για να αποφευχθεί η πτώση ξένων υλών 
μέσα στο προϊόν κατά τη διαδικασία του ανοίγματος. Το περιεχόμενο 
αναμιγνύεται με τη βοήθεια αναδευτήρα (βλ. σχ. 3). Με τη βοήθεια της 
λεπίδας απομακρύνεται από τις πλευρές και τον πυθμένα του δοχείου το 
εναπομένον προσκολλημένο προϊόν. Το περιεχόμενο (αναμιγνύεται πολύ 
καλά με συνδυασμό περιστροφικών και κατακορύφων κινήσεων ενώ ο 
αναδευτήρας κρατείται σε πλάγια θέση και με προσοχή να μην εγκλωβι¬ 
στεί αέρας στο δείγμα. Ο αναδευτήρας ανασύρεται και το συμπυκνω¬ 
μένο γάλα που είναι προσκολλημένο σ’ αυτόν μετεφέρεται σε δοχείο των 
5 λίτρων (2.6) με τη βοήθεια σπάτουλας ή κουταλιού. Η όλη διαδικασία 
επαναλαμβάνεται μέχρι να συγκεντρωθούν 2-3 λίτρα. Η ποσότητα αυτή 
αναμιγνύεται μέχρι να ομογενοποιηθεί και κατόπιν λαμβάνεται από αυ¬ 
τήν δείγμα τουλάχιστον 200 β. 

- Κλειστά δοχεία με στόμιο στο άκρο ή στην πλευρά 

Για τους λόγους που περιγράφονται στο 3.2.1, η δειγματοληψία από 
το στόμιο ενδείκνυται μόνον εφόσον πρόκειται για συμπυκνωμένο γάλα 
που ρέει εύκολα και έχει ομοιόμορφη σύσταση. Το περιεχόμενο αναμι¬ 
γνύεται με την εισαγωγή ράβδου από το στόμιο. Η ράβδος ανασύρεται, 
μετά από όσο το δυνατόν καλύτερη ανάδευση και κίνησή της προς όλες 
τις κατευθύνσεις, και παρασκευάζεται δείγμα όπως περιγράφεται στο 
3.2.1. Σε αντίθετη περίπτωση το περιεχόμενο αφήνεται να εκρεύσει σε 
κατάλληλο δοχείο με προσοχή ώστε να ληφθεί η μεγαλύτερη δυνατή πο¬ 
σότητα περιεχομένου. Μετά από ανάδευση με αναδευτήρα, το δείγμα 
συλλέγεται όπως περιγράφεται στο 3.2.1. 

3.2.3 Δειγματοληψία προϊόντων προσυσκευασμένων σε μικρά δοχεία 
για τη λιανική πώληση 

Μία άθικτη κλειστή προσυσκευασία μπορεί να αποτελέσει δείγμα. 
Λαμβάνονται μία ή περισσότερες προσυσκευασίες με τα ίδια χαρακτηρι¬ 
στικά αναφοράς μέχρι να σχηματισθεί δείγμα τουλάχιστον 200 β. 

3.3. Συντήρηση, αποθήκευση και μεταφορά των δειγμάτων 

Βλέπε κεφάλαια 5 και 6 των γενικών διατάξεων. 

III. ΜΕΘΟΔΟΣ 2: ΔΕΙΓΜΑΤΟΛΗΨΙΑ ΓΑΛΑΤΟΣ ΟΛΙΚΩΣ 
ΑΦΥΔΑΤΩΜΕΝΟΥ 

1. Αντικείμενο και πεδίο εφαρμογής 

Η μέθοδος αυτή περιγράφει τη δειγματοληψία για χημική ανάλυση 
των ακόλουθων ειδών γάλατος: 

- γάλα σε σκόνη ή γάλα πλήρες σε σκόνη ή σκόνη γάλατος ή σκόνη 
πλήρους γάλατος· 

- γάλα αποβουτυρωμένο σε σκόνη ή σκόνη αποβουτυρωμένου γάλα¬ 
τος· 

- γάλα μερικώς αποβουτυρωμένο σε σκόνη ή σκόνη μερικώς απο¬ 
βουτυρωμένου γάλατος· 

- γάλα σε σκόνη πλούσιο σε λιπαρές ύλες ή σκόνη γάλατος πλουσίου 
σε λιπαρές ύλες. 

2. Όργανα 

Βλέπε κεφάλαιο 2 των γενικών διατάξεων. 

2.1 Δειγματολήπτες με αρκετό μήκος για να φθάνουν στον πυθμένα 
του δοχείου 

Αποδεκτοί είναι δειγματολήπτες που ανταποκρίνονται στην περι¬ 
γραφή που περιλαμβάνεται στο Μέρος IV του παραρτήματος 2 της πα¬ 
ρούσας οδηγίας. 

2.2 Κουτάλι ή σπάτουλα με πλατειά κοίλη υποδοχή ή λεπίδα 

2.3 Δοχεία δειγμάτων 

Βλέπε κεφάλαιο 3 των γενικών διατάξεων. 

3. Τρόπος εργασίας 

3.1 Γενικά 

Λαμβάνονται μέτρα ώστε να περιορίζεται στο ελάχιστο η απορρό¬ 
φηση ατμοσφαιρικής υγρασίας από το περιεχόμενο του δοχείου του προ¬ 
ϊόντος κατά τη διάρκεια ή κατά την περίοδο που προηγείται της δειγμα¬ 
τοληψίας για ανάλυση. Μετά τη δειγματοληψία το δοχείο του προϊόντος 
κλείνεται πάλι επιμελώς. 

3.2 Δειγματοληψία 

Λαμβάνεται δείγμα τουλάχιστον 200 Π. 

Ο καθαρός και ξηρός δειγματολήπτης φέρεται διαμέσου του προϊό¬ 
ντος, με το δοχείο, αν χρειάζεται, σε κλίση ή στηριγμένο στη μία πλευρά 
του. Η σχισμή προσανατολίζεται προς τα κάτω και κρατείται σταθερός 
ρυθμός εισαγωγής. 

Όταν ο δειγματολήπτης φθάσει στον πυθμένα του δοχείου, στρέφεται 
κατά 180°, ανασύρεται και το περιεχόμενό του φέρεται στο δοχείο δείγ¬ 
ματος. Χρειάζονται μία ή περισσότερες λήψεις για να σχηματισθεί 
δείγμα τουλάχιστον 200β. 

■Το έόχείο του δείγματος κλείνεται αμέσως μετά την ολοκλήρωση της 
'δειγματοληψίας. 

;3;2.’1 Δειγματοληψία προϊόντων προσυσκευασμένων σε μικρά δοχεία 
για τη'λιανική πώληση. ν 

’ Μίαίάθικτη κλειστή προσυσκευασία μπορεί να αποτέλέσει δείγμα. 
Λαμβάνονται μία ή περισσότερες προσυσκευάσίες με τα ίδια χαρακτηρι¬ 
στικά αναφοράς μέχρι να σχηματισθεί δείγμα τουλάχιστον 200 
Σημείωση: Ότοιν χρειάζεται να προσδιοριστούν μη σταθερές ιδιότη¬ 
τες, τα';δείγματα πρέπει να λαμβάνονται πάντα με τον τρόπο αυτό. 
3.3.]Συντήρηση, αποθήκευση και μεταφορά του δείγματος. 

Βλέπε κεφάλαια 5 και 6 των γενικών διατάξεων. 

IV. ΔΕΙΓΜΑΤΟΛΗΠΤΕΣ ΓΙΑ ΔΙΑΤΗΡΗΜΕΝΟ ΓΑΛΑ ΣΕ ΣΚΟΝΗ, 

ΧΥΜΑ; ,. 

» * 

1. Τύποι δειγματοληπτών. 

Τύπος Α: μακρύς. 

Τύπος Β: κοντός. 

(βλ. σχ. 5). 


2. Υλικά 

Η λεπίδα και το στέλεχος πρέπει να είναι κατασκευασμένα από στιλ¬ 
βωμένο μέταλλο, κατά προτίμηση ανοξείδωτο χάλυβα. 

Η λαβή του δειγματολήπτη μεγάλου μήκους πρέπει, κατά προτί¬ 
μηση, να είναι κατασκευασμένη από ανοξείδωτο χάλυβα. Ο κοντός 
δειγματολήπτης πρέπει να διαθέτει κινητή λαβή από ξύλο ή πλαστικό 
προσαρμοσμένη στη λεπίδα με «σύνδεσμο λόγχης» (μπαγιονέτας). 

3. Κατασκευή 

3.1. Η μορφή, το υλικό και το τελείωμα του δειγματολήπτη πρέπει 
να επιτρέπουν τον εύκολο καθαρισμό του. 

3.2. Η άκρη της λεπίδας στον τύπο Α πρέπει να είναι αρκετά αιχμηρή 
για να χρησιμεύσει σοιν ξέστρο. 

3.3. Η αιχμή της λεπίδας πρέπει να είναι αρκετά οξεία για να διευκο¬ 
λύνεται η δειγματοληψία. 

4. Βασικές διαστάσεις. 

Οι δειγματολήπτες πρέπει να έχουν τις διαστάσεις που παρατίθενται 
στον παρακάτω πίνακα (με ανοχή 10%): 



.Μήκος λεπίδας . 600 .. 400 

Πάχος μετάλλου οτη λεπίδα I 1-2 I 1-2 

Εουτερική διάμετρος της λεπίδας οτην αιχμή . 18 . 32 

Εσωτερική διάμετρος της λεπίδας οτη λα0ή·ή I I 

το στέλεχος I 22 I 28 

Πλάτος οχιομής οτην αιχμή I 4 I 20 

Πλάτος οχιομής οτη λαβή ή το·στέλεχος I 14 I 14 



5. Ιημεΐκοη, σχετικά με τη χρηοιμοποίηοη των δε ινματοληπτών 


5.1 Στην περίπτωση σκόνης που προσκολλάται σε μικρό ή μεγάλο Ροθμά, οι δειγμα¬ 
τολήπτες μπορεί να ειοάγονται κατακορύφως. 0 δειγματολήπτης Α πληρούται τε¬ 
λείως με περιστροφή και εϊάγετοι οκολούδως κοτοκορύμως. 

0 δειγματολήπτης Β έχει ήδη πληρωθεί κατά την εισογυγή τρι_·, εξάγεται όμυς 
υπό κλίση για να μην σημειωθούν απώλειες από το κάτω μέρος του. 


5.2 Σε περίπτωση οκόνης που ρέει εύκολα, τα δοχεία κρατούνται οε κλίοη και οι 
δειγματολήπτες ειοάγονται οριζόντια με τη οχιομή προς τα κάτω και ανοσύρο- 
νται με τη οχιομή προς τα ιόνω. 



Σχήμα 3 : Αναδευτήρας κατάλληλος Σχήμα 4: Κουτάλα κατάλληλη 

για την ανάμιξη μ'αχαροϋ- για υγρά, 

χου συμπυκνωμένου γάλακτος 

Άρθρο 2. 

Η παρούσα Αγορανομιχή Διάταξη που ισχύει από τη δημοσίευσή της 
στην Εφημερίδα της Κυβερνήσεως, να δημοσιευθεί στην Εφημερίδα της 
Κυβερνήσεως και να ανακοινωθεί με τον Ημερήσιο Τύπο. 

Αθήνα, 12 Απριλίου 1989 

ΟΙ ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ 

ΠΑΝ. ΡΟΥΜΕΛΙΩΤΗΣ 


ΕΜΠΟΡΙΟΥ 

Γ. ΠΑΠΑΝΤΩΝΙΟΥ 



